| Libellula quadrimaculata |
| --- |
| Macho, Oxfordshire
Femia, PoloniaFemia, Polonia |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Odonata |
| Suborde: | Anisoptera |
| Familia: | Libellulidae |
| Xénero: | *Libellula* |
| Especie: | ***L. quadrimaculata*** |

 |
| Nome binomial |
| *Libellula quadrimaculata*Linnaeus, 1758 |

A **libélula maculada** (***Libellula quadrimaculata***) é unha especie de libélula da familia Libellulidae, que se encontra en Europa, Asia e Norteamérica (en Alasca é o insecto oficial do estado). En Europa chega ao círculo polar, e nas zonas montañosas ata os 1000 metros de altura. Mide de 4 a 4,5 centímetros de envergadura alar e de 7 a 8,5 centímetros de longo. Forma grandes enxames ao migrar.

O estadio adulto pode verse en primavera. As larvas teñen un ciclo de desenvolvemento de dous anos. Os adultos aliméntanse predominantemente de mosquitos e quironómidos; as larvas aliméntanse principalmente doutras larvas de insectos acuáticos e de cágados de anfibios.

O seu nome científico procede das catro manchas que ten nas súas ás. Hai unha forma variante, *praenubila* Newman, que ten unhas manchas alares esaxeradas. Isto crese que está relacionado coa temperatura da auga durante o desenvolvemento larvario e parece que é máis común en Europa que en América.

Hábitat
-------

Esta libélula é moi activa e vive en lagoas, pozas estacionais, e ríos de correntes lentas.

Identificación
--------------

A cor castaña das súas catro manchas alares faina inconfundible.

Comportamento
-------------

O macho considérase que é moi agresivo e defende o seu territorio das incursións doutros machos da súa especie. O macho ten preferencia por pousarse en sitios prominentes e a miúdo torna aos mesmos pousadeiros na marxe das lagoas e pozas desde onde vixía a chegada de intrusos. Desde alí os machos teñen unha visión favorable do ceo. Observan unha sección do ceo con menos radiación pero cunha maior saturación UV e azul-violeta. Así, os seus ollos, que son sensibles ao azul e ao ultravioleta, están optimizados para a detección de insectos voadores contra o ceo azul. Ambos os sexos son bos voadores e o apareamento ten lugar en voo. A femia pon ovos sobre a vexetación flotante. O desenvolvemento dos embrións dura de dúas sete semanas, segundo a temperatura. A etapa larvaria pasa por doce ou máis fases. O período entre mudas é variable. A primeira muda ocorre na primeira ou segunda semana, pero as seguintes poden tardar 72 días. Antes da metamorfose, a larva pode tamén pasar por unha diapausa de hibernación. En cambio, despois da eclosión do imago, este madura nuns 18 días e os adultos non viven máis duns 48 días, polo que pasan a maior parte da súa vida como larvas.

Predadores
----------

A libélula de maior tamaño *Anax imperator* é un dos predadores desta especie. Outro é o escaravello *Cicindela campestris*.

Galería
-------

* Femia.Femia.
* Femia, variante praenubila.Femia, variante *praenubila*.
* En voo.En voo.
* Cazando e volvendo a un sitio favorito para pousarse nunha lagoa.
* Larva 5x.Larva 5x.
* Abdome da larva con espiñas dorsais.Abdome da larva con espiñas dorsais.
* Ecdise e saída do imago da larva.Ecdise e saída do imago da larva.
* Ecdise e saída do imago da larva.Ecdise e saída do imago da larva.
* Ecdise e saída do imago da larva.Ecdise e saída do imago da larva.
* Ecdise e saída do imago da larva.Ecdise e saída do imago da larva.
* Ecdise e saída do imago da larva.Ecdise e saída do imago da larva.

Notas
-----

1. ↑  "Nomes galegos para as libélulas (orde Odonata) da Península Ibérica" (PDF). *Chioglossa*. Arquivado dende o orixinal (PDF) o 17 de xaneiro de 2016. Consultado o 22 de outubro de 2016.
2. ↑  "FAQ ALASKA - Frequently Asked Questions About Alaska". sled.alaska.edu. 17 January 2006. Arquivado dende o orixinal o 10 de febreiro de 2010. Consultado o 28 January 2010.
3. ↑   Arquivado 07 de xaneiro de 2009 en Wayback Machine. Retrieved 16 Feb. 2010
4. ↑  Sauseng, M. Pabst, M.-A. Kral, K. (2003) The dragonfly *Libellula quadrimaculata* (Odonata: Libellulidae) makes optimal use of the dorsal fovea of the compound eyes during perching. European Journal of Entomology 100: 475-479.
5. ↑   Arquivado 27 de maio de 2009 en Wayback Machine. Viewed 15 Feb. 2010
6. ↑   Arquivado 03 de marzo de 2009 en Wayback Machine. Viewed 15 Feb. 2010

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Libellula quadrimaculata*** |

|  |  |
| --- | --- |
|  | Wikispecies posúe unha páxina sobre:  ***Libellula quadrimaculata*** |

* Four-spotted chaser British Dragonfly Society
* Libellula quadrimaculata en funet.fi

|  |  |
| --- | --- |
| Identificadores taxonómicos | 
* BioLib: 1653
* BugGuide: 3408
* Dyntaxa: 208311
* EOL: 2763766
* EPPO: LIBLQU
* EUNIS: 241326
* FE: 214386
* FE-New: ID
* GBIF: 1427915
* iNaturalist: 57443
* IRMNG: 10635158
* ITIS: 101896
* IUCN: 165469
* NBN: NBNSYS0000005639
* NCBI: 70395
* Soortenregister: 169757
* TAXREF: 65271

 |